**OZNAM**

**o prijímaní žiadostí na predprimárne vzdelávanie
do Materskej školy Senecká 1, Veľký Biel na školský rok 2022/ 2023.**

Riaditeľka Materskej školy Senecká 1, Veľký Biel oznamuje, že v zmysle § 59 a 59a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov sa budú prijímať žiadosti o prijatie dieťaťa na predprimárne vzdelávanie do materskej školy na školský rok 2022/2023 nasledovne:

**Tlačivo žiadosti o prijatie dieťaťa na predprimárne vzdelávanie do materskej školy spolu s tlačivom o potvrdení zdravotnej spôsobilosti dieťaťa si zákonný zástupca dieťaťa alebo zástupca zariadenia môže stiahnuť na webovej stránke materskej školy www.msvelkybiel.sk, vyplniť, potvrdiť lekárom** anásledne **doručiť osobne** počas zápisu do materskej školy v dňoch **09.05.-10.05.2022** od **13.00 do 16.00 hod**.

s dôrazom **na dodržiavanie aktuálnych hygienicko-epidemiologických opatrení pre zamedzenie šírenia nákazy ochorením COVID-19 (respirátor, vlastné pero, dodržanie odstupov)**

alebo **elektronicky** na mailovú adresu**riaditelkamsvelkybiel@gmail.com****,** alebo **poslať poštou** na adresu materskej školy v termíne od **01.05.2022 do 10.05.2022**

Súčasťou žiadosti o prijatie dieťaťa na predprimárne vzdelávanie do materskej školy musí byť **potvrdenie o zdravotnej spôsobilosti dieťaťa navštevovať materskú školu** od všeobecného lekára pre deti a dorast, ktoré **obsahuje aj údaj o povinnom očkovaní;** v prípadeak ide o **dieťaťa so špeciálnymi výchovno-vzdelávacími potrebami**, priloží rodič k žiadosti aj **vyjadrenie príslušného zariadenia výchovného poradenstva a prevencie a odporučenie všeobecného lekára pre deti a dorast.**

Na základe znenia §144a školského zákona na podaniach týkajúcich sa výchovy a vzdelávania, o ktorých sa rozhoduje v správnom konaní, sa vyžaduje podpis oboch zákonných zástupcov a rozhodnutia, ktoré sa týkajú výchovy a vzdelávania, vydané podľa Správneho poriadku sa doručujú tiež obom zákonným zástupcom dieťaťa. Ak však zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa je možnosť priložiť k žiadosti vyplnené a podpísané **čestné vyhlásenie.** V prípade **spoločnej dohody zákonných zástupcov** o **podpisovaní** písomností spojených s prijímaním dieťaťa do materskej školy alebo **doručovaní** rozhodnutí žiadame vyplniť a podpísať **písomné vyhlásenie.** Obidva dokumenty si môžete stiahnuť.

Písomné rozhodnutie o prijatí alebo neprijatí dieťaťa do materskej školy v správnom konaní vydá riaditeľka materskej školy v súlade s § 5 ods. 14 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov

najneskôr **do 30. júna 2022.**